भाजपा-नीतीश गठबंधन में यह सीट भाजपा के पास रहेगी, यह तय है। लेकिन उम्मीदवार राधामोहन सिंह रहेंगे, यह अभी कंफर्म नहीं है। भाजपा कई सीट जदयू के लिए छोड़ने वाली है और कई उम्मीदवार भी बदलने वाली है। राधामोहन सिंह के कामकाज को लेकर माना जा रहा है कि केंद्रीय नेतृत्व संतुष्ट है, लेकिन टिकट का एकमात्र पैमाना बेहतर काम ही नहीं माना जाता है। महागठबंधन में भी यह सीट राजद या कांग्रेस किसी भी कोटे में जा सकती है। यह सीट राजद के कोटे में गयी तो विनोद श्रीवास्तव फिर उम्मीदवार बन सकते हैं। लेकिन कांग्रेस को मिली तो उम्मीदवार का संकट झेलना पड़ सकता है। चर्चा यह भी है कि हम के नेता व पूर्व विधान पार्षद महाचंद्र प्रसाद सिंह को कांग्रेस के टिकट से भी परहेज नहीं होगा।